Šv. Mykolo gatvė

Šv. Mykolo gatvė – Vilniaus senamiesčio gatvė, ribojasi su Maironio, Pilies, Bernardinų, A. Volano gatvėmis. Ši gatvė veda iki Šv. Arkangelo Mykolo bažnyčios, kurioje įsikūręs Bažnytinio paveldo muziejus. Taip pat Šv. Mykolo gatve galima išeiti prie Bernardinų ir Šv. Onos bažnyčių ansamblio.

 Istorija 

Šv. Mykolo gatvė pavadinta dėl netoliese, gatvės kampe stovinčios Šv. Arkangelo Mykolo bažnyčios, kurią juosia klasicistinė tvora. Už jos stovi varpinė.Vladas Drėma. Dingęs Vilnius. Vilnius: Versus Aureus, 2013. ISBN 978-9955-34-401-8.

Pilies ir Šv. Mykolo gatvių sankirtoje kampinis namas sudarytas iš dviejų korpusų, kadaise priklausė Šv. Onos brolijai. 1920 m. šis namas buvo nutapytas dailininko Mstislavo Dobužinskio.

Priešingoje pusėje stovintis Šv. Mykolo ir Pilies g. namas (Šv. Mykolo g. 2) kadaise buvo sudarytas iš dviejų pastatų. Vėliau namas perstatytas į vieną, vadinamą Rudaminos namu, priklausė kelioms Rudaminų kartoms. Po kažkiek metų namas perėjo Vilniaus vyskupui Ignotui Jokūbui Masalskiui, kuris jį padovanojo žemaičių rotmistrui Jurgiui Silvestravičiui, o šis pardavė Mikalojui Michanevskiui. Du pastatus į vieną sujungė savininkas Napoleonas Odachovskis XIX a. pabaigoje. Antanas Rimvydas Čaplinskas. Vilniaus gatvių istorija. Pilies gatvė. Vilnius: Charibdė, 2015. ISBN 978-9986-745-89-1.

Namas Šv. Mykolo g. 4, dviejų aukštų, priklausė Vilniaus katedros kapitulai, išlaikė autentišką fasadą. 

1929 m. Šv. Mykolo g. 5 name buvo įsikūręs Totorių tautinis muziejus.A.Juškevičius, J.Maceika. Vilnius ir jo apylinkės. (1937 m.), perleista Vilnius: Mintis, 1991. ISBN 5-417-00366-2.

Namai Šv. Mykolo g. 6 ir Šv. Mykolo g. 8 taip pat dviejų aukštų, kadaise jie priklausė Pažaislio vienuolynui, taip pat turi išlaikę autentiškus fasadus. XIX ir XX a. statybos Šv. Mykolo g. 8  pastatas kampinės L raidės konfigūracijos. Šv. Mykolo g. 9 kampinis (A.Volano g. 2) namas statytas 1600-1650 m. Nuo 1804 m. jame buvo įsikūrusi Vilniaus universiteto chemijos kolegija ir profesorių Pranciškaus Smuglevičiaus, Andriaus Sniadeckio bei kitų butai. 1809-1810 m. pastatą rekonstravo architektas Mykolas Angelas Šulcas. Pastatas klasicizmo ir neoklasicizmo stiliaus.Bučas, Jurgis, Valiuškevičiūtė, Apolonija. Švietimo ministerijos rūmai// Lietuvos TSR istorijos ir kultūros paminklų sąvadas. — Vilnius: Vyriausioji enciklopedijų redakcija, 1988, Т. 1: Vilnius, p.474-592.

Šv. Mykolo g. 10 namas pastatytas XIX a. pabaigoje, trijų aukštų, mūrinis, išsiskiria iš bendro gatvės konteksto. Šv. Mykolo g. 12 ir 16 namai – dviaukščiai. Nr. 16 namas priklausė Radviloms.Informacija apie Šv. Mykolo g. 8 namą interneto svetainėje autc.lt. 

Tarybiniais metais gatvė buvo pavadinta Jono Biliūno vardu.

Dabartis 

Gatvės ilgis yra apie 150 metrų, ji gana siaura. Gatvė grįsta trinkelėmis. Apstatyta dviejų, trijų aukštų namais, kurių viso gatvėje aštuoni. Kampiniame Šv. Mykolo/ A.Volano g. 2 name įsikūrusi Lietuvos Respublikos švietimo, mokslo ir sporto ministerija.Šv. Mykolo gatvė Vilniaus gatvių kataloge. 

Gatvėje veikia suvenyrų parduotuvės, kavinės ir restoranai. Namų numeriai prasideda sankryžoje su Pilies gatve, kairėje pietinėje pusėje yra lyginiai skaičiai, o dešinėje šiaurės pusėje - nelyginiai numeriai. Gatvėje įsikūrusi Gidų gildija, Lietuvos gidų sąjunga, veikia K.Mizgirio gintaro galerija – muziejus.Šv. Mykoolo gatvė Vilniaus gatvių kataloge. 

 Šaltiniai 

 Nuorodos 
Bažnytinio paveldo muziejus 

 Kategorija: Vilniaus gatvės
Kategorija:Vilniaus senamiestis